કોંગ્રેસ ધારાસભ્ય અમેર ગોડા લિગાનાગૌડા પાટિલ બાય્યાપુરે મીડિયાને જણાવ્યું છે કે, તેમને ભાજપના નેતાનો ફોન આવ્યો હતો. તેમણે કહ્યું હતું કે, અમારી સાથે આવી જાઓ અમે તેમને મંત્રાલય આપીશું. અમે તમને મંત્રી બનાવી દઈશું. પરંતુ મેં ના પાડી દીધી. અમારા મુખ્યમંત્રી એચડી કુમારસ્વામી છે. કોંગ્રેસ નેતા ડી શિવકુમારે કહ્યું કે, ભાજપ અમારા નેતાઓના સંપર્કમાં છે. તે અમને ખબર છે. બધા ઉપર ખૂબ વધારે પ્રેશર છે. પરંતુ તે સરળ નથી. કારણે કે, બન્ને પાર્ટીઓને ઘણાં સારા મત મળ્યા છે. બધા આ બધું જોઈ રહ્યાં છે. તો સિદ્ધારમૈયાએ કહ્યું છે કે, દરેક કોંગ્રેસ એમએલએ અમારી પાસે છે. કોઈ બહાર નથી. અમે સરકાર બનાવીશું. ગુલામ નબી આઝાદે ગઈકાલે પણ કહ્યું હતું કે, ભાજપ પાસે ૧૦૪ ધારાસભ્યો છે. કોંગ્રેસ જેડીએ પાસે ૧૧૭ છે. હવે રાજયપાલે સાચો નિર્ણય લેવાનો છે.